《送张无梦归天台》
宋代·刘起

琼台东畔石桥西，三径无尘古木垂。
囊里歌编君相赐，腹中珠穴老庄知。
风回蕙帐过猿岭，月上茅堂透鸟枝。
万载圣朝高士传，何人更得效依稀。

作者简介：刘起，曾知韶州（清同治《广东通志》卷二○五《金石略》七）。真宗大中祥符五年（一○一二），知台州（《嘉定赤诚志》卷九）。乾兴初知漳州（《八闽通志》卷三三）。